સંયુક્ત રાષ્ટ્ર સંઘ: ઉત્તર કોરિયા દ્વારા હાઈડ્રોજન બોમ્બના અણુ પરીક્ષણ પર અમેરિકાએ તીવ્ર પ્રતિક્રિયા આપી છે. અમેરિકાએ સ્પષ્ટપણે જણાવી દીધું છે કે હવે હદ થઈ ગઈ છે અને ઉત્તર કોરિયા વિરુદ્ધ સખત અને કડક પગલાં લેવાં પડશે. અમેરિકાના રાજદૂતે સંયુક્ત રાષ્ટ્ર સંઘમાં આ મુદ્દો જોરશોરથી ઉઠાવ્યો હતો. અમેરિકન રાજદૂત નિકી હેલીએ જણાવ્યું છે કે હાઈડ્રોજન બોમ્બના પરીક્ષણ બાદ હવે સંયુક્ત રાષ્ટ્ર સંઘની સુરક્ષા પરિષદે ઉત્તર કોરિયા વિરુદ્ધ કડક કાર્યવાહી કરવાની જરૂર છે. ઉત્તર કોરિયાના છઠ્ઠા અણુ પરીક્ષણ બાદ અમેરિકાનું વલણ અત્યંત કડક છે. રાષ્ટ્રપ્રમુખ ડોનાલ્ડ ટ્રમ્પ પણ ઉત્તર કોરિયાને જવાબ આપવાની વાત કહી ચૂક્યા છે.